**איך עונים תשובה בספרות:**

**קראו את השאלה עד סופה, צמצמו ככל האפשר את האפשרות לטעות בשל אי- הבנת הנשאל. בתשובתכם התייחסו לכל אחד ממרכיבי השאלה, לכל סעיף ענו בנפרד.**

**קראו את השאלה וודאו שהבנתם אותה.**

**אם לשאלה מספר סעיפים, מספרו אותם. (תאר/ הסבר/ נמק וכד')**

**תשובה היא בעצם חיבור, ולכן צריכים להיות בה מרכיבי החיבור:**

**פתיחה- הכנה קצרה לתשובה, תוך התייחסות לשאלה**

**גוף התשובה- עיקר ומרכז התשובה, פיתוח ענייני של השאלה, כשכל נושא מפותח בפסקה נפרדת.**

**סיום- סיכום קצר של התשובה.**

**רצוי ומומלץ, לפני כתיבת התשובה כחיבור, לכתוב ראשי פרקים, לארגנם בסדר הגיוני, ורק אח"כ**

**לפתח כל ראש פרק לפסקה. תהליך זה ימשך 2-3 דקות, אך הוא יקל על תהליך הכתיבה.**

**במהלך התשובה, שלבו מושגים ספרותיים (אין צורך להסבירם, אם לא נשאלתם). הראו שאתם**

**מכירים את היצירה, ומעבר לכך, מבינים ספרות.**

**אל תכתבו ב"סיסמאות", הוכיחו את דבריכם באמצעות דוגמאות מהיצירות, ציטוטים וכד'.**

**הימנעו מכתיבת תוכן הסיפור, אלא אם כן נשאלתם.**

**זכרו, שמי שקורא את תשובתכם, לא מכיר אתכם. עליכם ל"שכנע" אותו שאתם מכירים את החומר ומבינים ספרות.**

**חשוב להקפיד על כתב יד ברור וניסוחים בהירים. קחו בחשבון שמישהו קורא את דבריכם וצריך להבין אותם.**

**בהצלחה!**